ፕሬዝዳንት ኦማር አልበሸር በቁጥጥር ሥር መዋላቸውን የሀገሪቱ የመከላከያ ሚኒስቴር አስታወቀ
ፕሬዝዳንት ኦማር ሀሰን አልበሸር በቁጥጥር ሥር መዋላቸውን የሀገሪቱ የመከላከያ ሚኒስቴር አስታውቋል፡፡ሱዳንን ለላፉት 30 ዓመታት በፕሬዝዳትነት የመሩት ኦማር ሐሰን አልበሽር ከወራት ተቃውሞ በኋላ ነው ከስልጣን ተባረው በቁጥጥር ስር የዋሉት፡፡የመከላከያ ሚኒስትሩ አዋድ ኢብን ኦውፍ በሀገሪቱ የቴሌቪዥን ጣቢያ እንደተናገሩት የሀገሪቱ ጦር ሀገሪቱን ለቀጣይ ሁለት ዓመታት የሽግግር ወቅት ይመራል፡፡የሱዳኑ ፕሬዝዳንት ኦማር አልበሽር ጨምሮ የቀድሞ ምክትል ፕሬዝዳንት፣ የመከላከያ ሚንስትርና ሌሎች ከፍተኛ ኃላፊዎችም እንዲታሰሩ መወሰኑን አስታውቋል፡፡የአገሪቱን ህገ መንግስት መሰረዙን፣ ነፃና ፍትሃዊ ምርጫ እንዲካሄድ መወሰኑን፣ ለሶስት ወራት የአስቸኳይ ጊዜ ማታወጁንና የአገሪቱ መከላከያ ኃይል ለ2 ዓመታት የሽግግር ጊዜ እንዲመራ መወሰኑን ነው መከላከያው አሁን በሰጠው መግለጫ ያስታወቀው፡፡ሁሉም የታሰሩ ፖለቲካ እስረኞችን እንዲፈቱ መወሰኑን እንዲሁም ሁሉም ተፎካካሪ የፖለቲካ ኃይሎች በሰላማዊ መንገድ እንዲታገሉ የፖለቲካ ምህዳሩ ክፍት መሆኑን መከለከያ ሚኒስቴር አሁን በሰጠው መግለጫ ይፋ አድርጓል፡፡(ምንጭ፡-አልጀዚራ)                       